Diari Oficial de la Generalitat Valenciana


Sumari del DOGV 6006, del 05-05-2009 (2009/4549)

Notificació a Salvador Tordera Baviera. Expedient número PL-06/0989.
--------------------------------------------------------------------

### Dades del document

Número de DOGV
:   6006

Data del DOGV
:   05-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4549


Data del document
:   05-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Salvador Tordera Baviera. Expedient número PL-06/0989. [2009/4549]  
Pel fet d'haver resultat infructuoses les gestions realitzades per a efectuar la notificació dirigida a Salvador Tordera Baviera, en representació de Rover Alcisa Inmobiliaria, SLU, al domicili que figura en la seua sol·licitud de cèdula territorial d'urbanització per a Pla parcial modificatiu del sector 1, exp. PL-06/0989, av. Aragó, núm. 29, 2n, 4ª 46452-València, d'acord amb el que preveu l'article 59.5 de la Llei de règim jurídic de les administracions públiques, es porta a efecte pel present edicte.  
Acte que es notifica:  
Ref.: PL-06/0989. Orba. Cèdula territorial d'urbanització Pla parcial modificatiu del sector 1, sol·licitada per Rover Alcisa Inmobiliaria SLU.  
«El director general d'Urbanisme, en data 9 de desembre de 2008, va dictar la següent  
Resolució  
Vistes les actuacions practicades en l'expedient de referència i de conformitat amb els següents:  
Antecedents de fet  
Primer. Amb data 19 de desembre de 2006, Salvador Tordera Baviera, en representació de Rover Alcisa Inmobiliaria SLU, va sol·licitar a aquesta Administració la cèdula territorial per a Pla parcial del sector 1 del municipi d'Orba.  
Segon. Havent transcorregut més de tres mesos des de la dita sol·licitud sense que hi haja recaigut resolució, amb data 19 de desembre de 2007 l'esmentada entitat local remet el Pla parcial del sector 1, i en demana l'aprovació definitiva.   
Consideracions tecnicojurídiques  
Primera. De conformitat amb el que estableix l'article 112 de la Llei 16/2005, de 9 de desembre, urbanística valenciana i l'article 225 del Decret de 67/2006, de 19 de maig, pel qual s'aprova el Reglament d'ordenació i gestió urbanística dictat per a desplegar-lo, la cèdula territorial d'urbanització certifica la viabilitat de les iniciatives de planejament de desenvolupament que suposen la modificació de l'ordenació estructural o que es proposen incorporar nous sòls urbanitzables a l'estructura territorial, i la seua sol·licitud és obligatòria, tal com disposen els articles 113 i 226, respectivament, de la llei i reglament esmentats.  
Segona. Ara bé, de la regulació que sobre la tramitació ofereix l'esmentat Reglament d'ordenació i gestió urbanística (d'ara endavant, ROGTU) s'extrau la conclusió que, encara que la sol·licitud és preceptiva, l'expedició de la cèdula territorial no es converteix en requisit sine qua non per a la continuació de la tramitació en seu municipal dels instruments de planejament que es constitueixen en objecte d'aquesta.  
En aquest sentit, l'article 232.2 del ROGTU estableix que encara que no s'haja expedit la cèdula els ajuntaments poden aprovar provisionalment els plans i les modificacions que requerisquen la sol·licitud de cèdula, havent d'incorporar els continguts referits a l'ordenació estructural que es deriven d'aquesta en el cas que haja sigut emesa. D'altra banda, l'apartat 3 del mencionat article disposa que l'expedició de la cèdula no és requisit imprescindible perquè els ajuntaments aproven provisionalment els plans modificatius de l'ordenació estructural a fi d'instar l'aprovació d'aquests a l'òrgan autonòmic competent.  
Amb més motiu, d'acord amb l'article 233 del ROGTU el transcurs del termini de tres mesos de què disposa aquesta Administració per a resoldre permet a l'interessat entendre denegada la cèdula i amb això, pel fet de no haver-hi un pronunciament exprés d'aquesta Administració, els particulars i els ajuntaments poden dur a terme els tràmits oportuns per a remetre a aquesta Conselleria competent en ordenació del territori i urbanisme la proposta de planejament que requerisca aprovació definitiva autonòmica.  
Tercera. En exercici de la potestat prevista, l'Ajuntament d'Orba remet en data 19 de desembre de 2007 el Pla parcial del sector 1, i insta aquesta Administració autonòmica per a l'aprovació definitiva. Aquesta circumstància permet concloure, a la vista dels fonaments jurídics exposats, que la continuació de la tramitació de la cèdula territorial instada al seu dia no té cap objecte, motiu pel qual s'acorda l'arxiu d'aquesta.  
Per tot això, vistos els antecedents exposats, com també els preceptes legals citats i la resta de general i pertinent aplicació, i fent ús de les atribucions que em confereix l'article 9.c del Decret 162/2007, de 21 de setembre, pel qual s'aprova el Reglament dels òrgans territorials urbanístics de la Generalitat Valenciana, resolc:  
Acordar l'arxiu de l'expedient relatiu a la cèdula territorial d'urbanització per a Pla parcial modificatiu del sector 1 d'Orba sol·licitada per la mercantil Rover Alcisa Inmobiliaria, SLU i declarar, en conseqüència, conclús el procediment.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, d'acord amb l'article 13.2 del Decret 162/2007, de 21 de setembre, pel qual s'aprova el Reglament dels òrgans urbanístics de la Generalitat, en el termini d'un mes comptador a partir de l'endemà a la data de recepció d'aquesta notificació, segons el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Tot això sense perjudici que es puga exercir qualsevol altre recurs o acció que considere oportú.»  
Alacant, 5 de març de 2009.- El director territorial de Medi Ambient, Aigua, Urbanisme i Habitatge: Ramón Luis Rizo Aldeguer.